**DRŽAVNI ARHIV U KARLOVCU**

**Ljudevita Šestića 5**

**47000 Karlovac**

Tel: 047 412 366

Mail: arhiv@da-ka.hr

Matični broj: 03123367

OIB: 99575902022

RKDP: 00801

Razina: 11, Razdjel: 055

Šifra djelatnosti: 9101

Šifra grada/općine: 01791

Šifra županije: 179

**BILJEŠKE**

**UZ FINANCIJSKE IZVJEŠTAJE**

**za razdoblje 01.01.2021. – 31.12.2021. godine**

**Uvodni dio**

Državni arhiv u Karlovcu (u nastavku teksta: DAKA, Arhiv) je ustanova u kulturi koja obavlja javnu arhivsku službu. Osnovana je 1960. godine. Osnivač je Republika Hrvatska, dok prava i dužnosti osnivača obavlja Ministarstvo kulture i medija. Ravnateljica DAKA-e je Davorka Janković-Škrtić, dipl.iur.

U DAKA se obavljaju poslovi čuvanja, zaštite, obrade i davanja na korištenje arhivskoga gradiva, a djelatnost se obavlja kroz ustrojbene odjele.

DAKA, sukladno Zakonu o arhivskom gradivu i arhivima:

* vodi evidencije i dokumentaciju o javnom dokumentarnom i javnom arhivskom gradivu tijela javne vlasti u svojoj nadležnosti,
* pruža podršku tijelima javne vlasti u čuvanju, zaštiti, obradi, vrednovanju, odabiranju i izlučivanju javnog dokumentarnog i arhivskoga gradiva,
* obavlja stručni nadzor nad gradivom u posjedu tijela javne vlasti u svojoj nadležnosti te nad privatnim arhivskim gradivom,
* skrbi za gradivo u arhivu, njegov integritet, dostupnost i iskoristivost, obavlja restauraciju, konzervaciju i snimanje gradiva ,
* preuzima, obrađuje i digitalizira javno arhivsko gradivo u okviru svoje nadležnosti,
* prikuplja i obrađuje privatno arhivsko gradivo,
* omogućuje i potiče korištenje arhivskoga gradiva,
* priređuje izložbe, predavanja i druge oblike predstavljanja arhivskoga gradiva i arhivske djelatnosti javnosti,
* bavi se znanstvenim i stručnim radom na području informacijskih znanosti, povijesti i drugih bliskih disciplina,
* objavljuje arhivsko gradivo i druge publikacije.

Poslovi vezani uz financijske izvještaje kao i svi ostali računovodstveni poslovi obavljaju se u službi računovodstvo kojom rukovodi voditeljica računovodstva Valentina Palajsa.

**Obrazac BIL - Bilanca**

**Bilješka broj 1**

Ukupna *Nefinancijska imovina (AOP 002)* manja je za 3,8% u odnosu na stanje na početku godine. Razlog je manja nabava nove imovine tijekom godine, a veći ispravak vrijednosti stare imovine.

**Bilješka broj 2**

*Ostala potraživanja* (AOP 081) odnose se na konto 12911-Potraživanja za naknade koje se refundiraju i bolovanje na teret Hrvatskog zavoda za zdravstveno osiguranje. Povećanje je za 245,5%.

**Bilješka broj 3**

*Višak prihoda poslovanja* (AOP 241) u iznosu 140.584 kn nastao je kao preneseni višak prihoda, uvećan za ostvareni višak prihoda poslovanja tekuće godine po PR RAS obrascu AOP 285 u visini 28.245 kn, umanjen pokrivanjem manjka prihoda od nefinancijske imovine odlukom o raspodjeli rezultata u visini 6.813 kn te umanjen za korekciju rezultata za kapitalna ulaganja u visini 19.963 kn.

**Bilješka broj 4**

Tijekom 2021. godine evidentirana su kapitalna sredstva na računu 67121-Prihodi iz nadležnog proračuna za financiranje rashoda za nabavu nefinancijske imovine u iznosu 19.963 kn.Provedena je obvezna korekcija rezultata zaduženjem računa viška prihoda poslovanja, a u korist manjka prihoda od nefinancijske imovine.

Tom korekcijom *Manjak prihoda od nefinancijske imovine* (AOP 244) iznosi 3.639 kn te je umanjen u odnosu na PR RAS obrazac AOP 402.

|  |  |  |  |  |
| --- | --- | --- | --- | --- |
| **Konto** | **Pozicije na dan 31.12.2021.** | **PR-RAS** | **1.Korekcija kapitalni prijenosi** | **BILANCA** |
| 92211 | Višak prihoda poslovanja | 160.547 | -19.963 | 140.584 |
| 92212 | Višak prihoda od nefinancijske imovine | 0 | 0 | 0 |
| 92213 | Višak primitaka od financijske imovine | 0 | 0 | 0 |
| 92221 | Manjak prihoda poslovanja | 0 | 0 | 0 |
| 92222 | Manjak prihoda od nefinancijske imovine | 23.602 | -19.963 | 3.639 |
| 92223 | Manjak primitaka od financijske imovine | 0 | 0 | 0 |
| **922** | **Višak/manjak prihoda** | **136.945** | **0** | **136.945** |

**Bilješka broj 5**

U *Izvanbilančnim zapisima aktiva (AOP 253) i pasiva (AOP 254)* evidentirani su sudski sporovi u tijeku u iznosu 41.099 kn. Radi se o sudskim sporovima vezanim za isplatu razlike u plaći za razdoblje od prosinca 2015. do siječnja 2017. godine. Tužbu je podnijelo 12 djelatnika od kojih je četvero djelatnika u 2021. godini dobilo naknadu štete.

Popis potencijalnih obveza po osnovi sudskih sporova u tijeku na dan 31.12.2021. godine:

|  |  |  |  |  |  |  |
| --- | --- | --- | --- | --- | --- | --- |
| **Red. br.** | **Tužitelj** | **Sažeti opis prirode spora** | **Iznos glavnice** | **Procjena financijskog učinka** | **Procijenjeno vrijeme odljeva/priljeva sredstava** | **Početak sudskog spora** |
| 1. | Fizička osoba 1, Karlovac | Naknada štete zbog razlike plaće | 5.205,70 | 10.000,00 | 3.2022 | 10.01.2021. |
| 2. | Fizička osoba 2, Karlovac | Naknada štete zbog razlike plaće | 7.071,48 | 13.000,00 | 3.2022 | 10.01.2021. |
| 3. | Fizička osoba 3, Karlovac | Naknada štete zbog razlike plaće | 4.936,92 | 9.500,00 | 2.2022 | 10.01.2021. |
| 4. | Fizička osoba 5, Karlovac | Naknada štete zbog razlike plaće | 5.454,42 | 10.300,00 | 2.2022 | 10.01.2021. |
| 5. | Fizička osoba 6, Karlovac | Naknada štete zbog razlike plaće | 3.362,07 | 7.500,00 | 2.2022 | 10.01.2021. |
| 6. | Fizička osoba 8, Netretić | Naknada štete zbog razlike plaće | 5.392,19 | 10.200,00 | 3.2022 | 10.01.2021. |
| 7. | Fizička osoba 9, Karlovac | Naknada štete zbog razlike plaće | 4.787,78 | 9.300,00 | 2.2022 | 10.01.2021. |
| 8. | Fizička osoba 12, Karlovac | Naknada štete zbog razlike plaće | 4.888,79 | 9.400,00 | 2.2022 | 10.01.2021. |
|  |  | UKUPNO: | 41.099,35 | 79.200,00 |  |  |

**Obrazac PR RAS - Izvještaj o prihodima i rashodima, primicima i izdacima**

**Bilješka broj 6**

*Tekuće pomoći temeljem prijenosa EU sredstava* (AOP 070) prikazuju sredstva za pripravnike u iznosu 143.718. Radi se o mjeri Hrvatskog zavoda za zapošljavanje i Ministarstva kulture i medija, a sufinancirana je od strane Europske Unije iz Europskog socijalnog fonda.

**Bilješka broj 7**

U 2021. godini ostvareni su manji vlastiti *Prihodi od prodaje proizvoda i robe te pruženih usluga (AOP 120)* za 18,20%.

**Bilješka broj 8**

*Plaće za redovan rad (AOP 149)* veće su za 11,9% u odnosu na prošlu godinu. Razlog tome je veća osnovica za obračun plaće (6.044,51 kn) u 2021. godini nego u 2020. godini (5.809,79 kn) i isplata razlike plaće po sudskim presudama za razdoblje prosinac 2015 – siječanj 2017. godine. Dok su *Ostali rashodi za zaposlene (AOP 153)* manji za 10,50% jer nismo imali isplatu jubilarnih nagrada kao ni otpremnina.

Ukupni *Rashodi za zaposlene (AOP 147)* veći su za 10,5% u odnosu na prošlu godinu.

**Bilješka broj 9**

Zbog prošlogodišnje kovid situacije i epidemioloških mjera i otkazivanja seminara, troškovi vezani za službena putovanja zaposlenika bili su drastično smanjeni (846 kn). U 2021. godini seminari su se ponovno počeli održavati te je dosta djelatnika bilo na stručnim usavršavanjima i službenim putovanjima. *Službena putovanja (AOP 160)* imaju veće izvršenje za 641,4% (6.272 kn).

**Bilješka broj 10**

*Uredski materijal i ostali materijalni rashodi (AOP 165)* iznose 74.089 kn i veći su za 34,4% u odnosu na prošlu godinu. Razlog su veći troškovi materijala za higijenske potrebe i sredstva za čišćenje kako bi se što bolje provodile epidemioloških mjere u borbi s bolesti COVID-19.

**Bilješka broj 11**

Zbog troškova testiranja za djelatnike i pripravnike, *Zdravstvene i veterinarske usluge (AOP 178)* veće su za 394,4%, a iznose 4.450 kn.

**Bilješka broj 12**

*Ostale usluge (AOP 181)* iznose 34.811 kn i veće su za 2.386,5%. Razlog povećanja su grafičke i tiskarske usluge zbog tiskanja knjige ''Mjesni narodni odbori Državnog arhiva u Karlovcu 1945.-1952.''

**Bilješka broj 13**

Zbog isplate razlike plaće po sudskim presudama za razdoblje prosinac 2015 – siječanj 2017. godine, u 2021. godini imali smo troškovi za *Zatezne kamate (AOP 208)* u iznosu 8.125 kn i *Troškove sudskih postupaka (AOP 189)* u iznosu 13.750 kn.

**Bilješka broj 14**

*Rashodi za nabavu proizvedene dugotrajne imovine (AOP 354)* su manji u odnosu na prošlu godinu za 25,50%.. U 2021. godini ulagalo se u *Uredsku opremu i namještaj* (AOP 364) u visini 21.102 kn i u *Opremu za održavanje i zaštitu (AOP 366)* u iznosu 2.500 kn.

**Bilješka broj 15**

Broj zaposlenih se dolaskom novog djelatnika i dva nova pripravnika povećao s 20 na 23. Stoga je došlo do povećanja *prosječnog broja zaposlenih kod korisnika* na osnovi stanja na početku i na kraju izvještajnog razdoblja-cijeli broj *(AOP 646)* i po osnovi sati rada-cijeli broj *(AOP 648)*.

**Obrazac Obveze - Izvještaj o obvezama**

**Bilješka broj 16**

*Stanje obveza 1.siječnja (AOP 001)* identično je stanju obveza 31.12.2020. godine te iznosi 312.310 kn. Do *povećanja obveza u izvještajnom razdoblju (AOP 002)* došlo je u iznosu 3.719.904 kn, dok *podmirene obveze (AOP 020)* iznose 3.694.178 kn.

*Stanje obveza na kraju izvještajnoj razdoblja (AOP 038)* uključuje ukupne obveze na dan 31.12.2021. godine u iznosu 338.036 kn.

**Bilješka broj 17**

Stanje dospjelih obveza *(AOP 039)* iznosi 1.018 kn. Radi se o računu jednog dobavljača datuma 05.11.2021. godine i istog datuma dospijeća 05.11.2021. godine. eRačun je dostavljen 17.01.2022. godine te se obveza plaćanja nije mogla izvršiti u 2021. godini.

*Nedospjele obveze (AOP 097)* iznose 337.018 kn jer se odnose na obveze za koje je dospijeće plaćanja nakon 31.12.2021. godine. Radi se o obvezama za: rashode za zaposlene 222.097 kn, materijalnim rashodima 60.871 kn i financijskim rashodima 386 kn *(AOP 099,)* te međusobnim obvezama proračunskih korisnika-bolovanje na teret HZZO-a u iznosu 53.664 kn *(AOP 098) .*

**Obrazac RAS-funkcijski - Izvještaj o rashodima prema funkcijskoj klasifikaciji**

**Bilješka broj 18**

Prema funkcijskoj klasifikaciji Državni arhiv u Karlovcu spada u *Službe kulture (AOP 105)* te je u 2021. godini imao ukupne rashode u iznosu 3.640.496 kn s indeksom povećanja od 9,4%.

**Obrazac P-VRIO**

**Bilješka broj 19**

Na AOP-u 021 prikazane su promjene u obujmu imovine. Radi se o donaciji proračunskog korisnika te inventurnom višku sitnog inventara u ukupnom iznosu od 320 kn.

|  |  |  |  |
| --- | --- | --- | --- |
| **Opis promjene** | **Iznos** | **Smanjenje/ povećanje** | **AOP** |
| Donacija proračunskog korisnika (knjige) | 120 | povećanje obujma imovine | 021proizvedena dugotrajna imovina |
| Inventurom utvrđen višak (vatrogasni aparati) | 200 | povećanje obujma imovine | 023sitan inventar i auto gume |

Karlovac, 31.01.2022.

Kontakt osoba: Valentina Palajsa

Tel: 047 412 366

 Voditelj računovodstva Ravnateljica

M.P.

 \_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Valentina Palajsa Davorka Janković-Škrtić, dipl.iur.